Source: https://mavexjunior.sk/?_riesene-dopravne-situacie_&pid=23&actionVal=&pageNum=1
Timestamp: 2019-05-19 18:30:16+00:00
Document Index: 2689208

Matched Legal Cases: ['§ 20', '§ 19', '§ 20', '§ 20', '§ 20', '§ 20']

Situácia č. 6
Cesty nie sú označené dopravnými značkami, premávka nie je riadená. Červené vozidlo smeruje doľava, električka a zelené vozidlo idú rovno.
Účastníci: Červený automobil, modrý automobil a električka
Riešenie: Podľa § 20 ods.2, Zákona č. 8/2009 Z. z., je vodič povinný dať prednosť v jazde vozidlám prichádzajúcim sprava. Teda ako prvé pôjde cez križovatku zelené auto, potom červené auto a nakoniec električka.
Situácia č. 7
Cesty nie sú označené dopravnými značkami, premávka nie je riadená. Červené vozidlo a električka idú rovno, žlté vozidlo smeruje doľava.
Účastníci: Červený automobil, žltý automobil a električka
Riešenie: Podľa § 19 ods.4, Zákona č. 8/2009 Z. z., je vodič odbočujúci vľavo povinný dať prednosť v jazde protiidúcim motorovým vozidlám i nemotorovým vozidlám, električkám idúcim v oboch smeroch a chodcom prechádzajúcim cez vozovku. Teda najprv pôjdu súčasne cez križovatku červené auto a električka, a potom prejde križovatkou žlté auto.
Situácia č. 8
Cesty nie sú označené dopravnými značkami, premávka nie je riadená. Červené osobné auto a zelené nákladné auto idú rovno a električka smeruje doľava.
Účastníci: Červený osobný automobil, zelený nákladný automobil a električka
Riešenie: Podľa § 20 ods.2, Zákona č. 8/2009 Z. z., je vodič povinný dať prednosť v jazde vozidlám prichádzajúcim sprava. Teda najprv pôjdu súčasne cez križovatku zelené nákladné auto a električka, a až potom prejde križovatkou červené auto.
Situácia č. 9
Cesty nie sú označené dopravnými značkami, premávka nie je riadená. Červené a modré auto idú rovno a električka smeruje doprava.
Účastníci: Červený automobil, modrý automobil, električka
Riešenie: Podľa § 20 ods.2, Zákona č. 8/2009 Z. z., je vodič povinný dať prednosť v jazde vozidlám prichádzajúcim sprava. V našom prípade teda najprv prejde cez križovatku červené vozidlo a električka, potom prejde modré auto.
Situácia č. 10
Cesty sú označené dopravnými značkami, premávka nie je riadená. Červený automobil smeruje po ceste označenej ako hlavná doľava, zelený ide z hlavnej na vedľajšiu doľava a žltý ide rovno z vedľajšej na hlavnú.
Účastníci: Červený automobil, žltý automobil, zelený automobil
Riešenie: Pretože červené auto ide po ceste, ktorá je označená dopravnou značkou P8 - Hlavná cesta a dodatkovou tabuľou P13 - Tvar križovatky ako hlavná, prejde cez križovatku ako prvé. Ako druhé prejde cez križovatku zelené auto, pretože aj keď je taktiež na hlavnej musí dať prednosť červenému autu podľa § 20 ods.2, Zákona č. 8/2009 Z. z., kde je uvedené, že vodič je povinný dať prednosť v jazde vozidlám prichádzajúcim sprava. Ako posledné prejde žlté auto, pretože do križovatky vchádza z vedľajšej cesty a teda podľa § 20 ods.1, Zákona č. 8/2009 Z. z. musí dať prednosť obom vozidlám prichádzajúcim po ceste označenej ako hlavná.
Celkom: 20 Na stránke: 5 Strán: 4 Aktuálne: 2